REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj : 06-2/361-15

4. septembar 2015. godine

B e o g r a d

ZAPISNIK

SA 54. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 4. SEPTEMBRA 2015. GODINE

Sednica je počela u 11,05 časova.

 Sednicom je predsedavao Zoran Babić, predsednik Odbora.

Sednici su prisustvovali članovi Odbora: Petar Petrović, Katarina Rakić, Aleksandar Marković, Olgica Batić, Milisav Petronijević, Borislav Stefanović (napustio sednicu tokom razmatranja prve tačke dnevnog reda), Saša Maksimović, Darko Laketić i Dragana Barišić.

Sednici su prisustvovali zamenici odsutnih članova Odbora: Vesna Rakonjac, zamenik Veroljuba Matića; Katarina Šušnjar, zamenik Dušice Stojković; Mira Petrović, zamenik Milana Krkobabića i Ljiljana Malušić, zamenik Ljubiše Stojmirovića.

Sednici su prisustvovali i Radoslav Sretenović, predsednik Državne revizorske institucije i Milena Stojinović, načelnik Službe za ljudske resurse Državne revizorske institucije.

Sednici nisu prisustvovali članovi Odbora: Milan Krkobabić, Đorđe Milićević, Snežana Malović, Veroljub Matić, Obrad Isailović, Dušica Stojković i Ljubiša Stojmirović.

Na predlog predsednika, Odbor je jednoglasno (član odbora Borislav Stefanović je glasao dizanjem ruke) utvrdio sledeći

D n e v n i r e d:

-usvajanje zapisnika sa 53. sednice Odbora-

1. Razmatranje zahteva Državne revizorske institucije za davanje saglasnosti za zasnivanje radnog odnosa sa novim licima (21 broj 112-2123/15 od 2. septembra 2015. godine);
2. Razno.

 Pre prelaska na razmatranje prve tačke dnevnog reda Odbor je jednoglasno (član odbora Borislav Stefanović je glasao dizanjem ruke), bez primedbi usvojio zapisnik sa 53. sednice Odbora.

**Prva tačka dnevnog reda**: Razmatranje zahteva Državne revizorske institucije za davanje saglasnosti za zasnivanje radnog odnosa sa novim licima (21 broj 112-2123/15 od 2. septembra 2015. godine);

Radoslav Sretenović, predsednik Državne revizorske institucije, obrazložio je prisutnim članovima i zamenicima članova Odbora, zahtev koji je podnet u skladu sa članom 6. stav 3. Zakona o izmenama i dopunama Zakona o budžetskom sistemu („Službeni glasnik RS“, broj 108/2013) i Odlukom Odbora o postupku za pribavljanje saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija, 21 Broj: 112-2043/14, od 20. juna 2014. godine, kojim je zatražena saglasnost za prijem novih lica radi popunjavanja slobodnih radnih mesta za ukupno 26 izvršilaca. Kako je istakao, zapošljavanje novih lica se traži radi sprovođenja programa revizije za 2015. godinu kojim su u subjekte revizije uključene i političke stranke. Posebno je naglasio da je zahtev podnet u skladu sa Finansijskim planom, Kadrovskim planom za 2015. godinu i Pravilnikom o unutrašnjoj organizaciji i sistematizaciji radnih mesta u Državnoj revizorskoj instituciji, kojim je sistematizovano ukupno 113 radnih mesta sa 426 izvršilaca, kao i da je na dan podnošenja zahteva, u Instituciji zaposleno 251 lice, od toga 12 funkcionera u koje je ubrojano i pet članova Saveta i 239 izvršilaca na neodređeno vreme.

Takođe je istakao da je sprovedena sertifikacija kojom je preko 60 lica steklo nova zvanja, kao i da je regulisano pitanje vezano za dodelu poslovnog prostora čime su se stekli uslovi za prijem novih lica.

Diskusije nije bilo.

Na predlog predsednika, Odbor je jednoglasno (član Odbora Borislav Stefanović je bio registrovan u sistemu e parlamenta ali nije bio prisutan prilikom glasanja, dok je član Odbora Saša Maksimović glasao dizanjem ruke) prihvatio zahtev i doneo zaključak o davanju saglasnosti Državnoj revizorskoj instituciji za zasnivanje radnog odnosa sa 26 novih lica.

**Druga tačka dnevnog reda**: Razno

Povodom ove tačke dnevnog reda nije bilo predloga ni diskusije.

Sednica je završena u 11,20 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Zoran Babić